ປະທານາທິບໍດີ ສຣີລັງກາ ປະ​ກາດ​ຍົກ​ເລີກ ພາວະສຸກເສີນ 
ປະທານາທິບໍດີຣາຈາພັກສາ ໄດ້ປະ​ກາດ​ພາ​ວະ​ສຸກ​ເສີນ ​ໃນອາທິດແລ້ວນີ້ ຫຼັງຈາກ​ໄດ້​ມີການປະທ້ວງ ຮຽກຮ້ອງໃຫ້ທ່ານລາອອກຈາກຕຳແໜ່ງ ຢູ່ນອກບ້ານ​ພັກຂອງທ່ານ ໃນນະຄອນຫຼວງໂຄລອມໂບ. 
ປະທານາທິບໍດີ ໂກຕາບາຢາ ຣາຈາພັກສາ ຂອງສຣີລັງກາ ໄດ້ຍົກເລີກຄຳສັ່ງປະ ກາດພາວະສຸກເສີນ ທ່າມກາງວິກິດການເສດຖະກິດທີ່ໄດ້ເຮັດໃຫ້ເກີດການປະ ທ້ວງຢູ່ຕາມຖະໜົນຫົນທາງແລະຄວາມວຸ້ນວາຍທາງດ້ານການເມືອງ ທີ່ພວມຂົ່ມ ຂູ່ຕໍ່ການປົກຄອງຂອງທ່ານ ປະທານາທິບໍດີ ຣາຈາພັກສາ ໄດ້ອອກຄຳສັ່ງໃນອາທິດແລ້ວນີ້ ຫຼັງຈາກໄດ້ມີການ ປະທ້ວງ ຮຽກຮ້ອງໃຫ້ທ່ານລາອອກຈາກຕຳແໜ່ງ ຢູ່ນອກບ້ານພັກຂອງທ່ານ ໃນ ນະຄອນຫຼວງໂຄລອມໂບ ດຳລັດດັ່ງກ່າວໄດ້ໃຫ້ອຳນາດແກ່ຕຳຫຼວດເພື່ອທຳການ ຈັບກຸມໂດຍປາດສະຈາກໝາຍຈັບ ແລະເຮັດໃຫ້ເປັນການຜິດກົດ ໝາຍ ຕໍ່ຜູ້ຄົນທີ່ ອອກຈາກບ້ານເຮືອນເຂົາເຈົ້າ ປະທານາທິບໍດີໄດ້ຍົກເລີກການປະກາດພາວະສຸກເສີນໃນວັນອັງຄານທີ່ຜ່ານມາ ບໍ່ນານຫລັງຈາກສະມາຊິກສະພາ 41 ຄົນ ໄດ້ໂຕນໜີຈາກລັດຖະບານປະສົມ ແລະ ໄດ້ກາຍມາເປັນສະມາຊິກສະພາບໍ່ສັງກັດພັກ ປ່ອຍໃຫ້ພັກຂອງທ່ານຣາຈາພັກສາ ຂາດສະມຊິກອີກ 113 ຄົນເພື່ອຈະຮັກສາສຽງສ່ວນຫລາຍຢູ່ໃນສະພາ ພຽງບ່ອນ ດຽວເທົ່ານັ້ນຂອງສຣີລັງກາ ການລາອອກຢ່າງເປັນາຂະບວນ ໄດ້ມີຂຶ້ນສອງມື້ ຫລັງຈາກລັດຖະມົນຕີໃນຄະນະ ລັດຖະບານທັງໝົດ 26 ຄົນຮວມທັງນ້ອງຂອງທ່ານ ທ່ານບາຊີລ ຜູ້ຮັບໜ້າທີ່ເປັນລັດ ຖະມົນຕີການເງິນ ໄດ້ພາກັນລາອອກ ປ່ອຍໃຫ້ມີແຕ່ປະທານາທິບໍດີ ແລະນ້ອງຂອງ ທ່ານອີກຄົນນຶ່ງ ທີ່ເປັນນາຍົກລັດຖະມົນຕີ ຄືທ່ານມາຮິນດາ ຣາຈາພັກສາ ຍັງເຫຼືອຢູ່ ໃນຄະນະລັດຖະບານ ປະທານາທິບໍດີ ໂກຕາບາຢາ ຣາຈາພັກສາ ສະເໜີໃຫ້ທຸກ ພັກການເມືອງ ປະກອບລັດຖະບານສາມັກຄີຊາດ ແຕ່ໄດ້ຖືກປະຕິເສດ ໃນວັນຈັນ ທີ່ຜ່ານມາ